אוגוסט 2020

**אחריות ומטלות מתרגלים בפקולטה להנדסה**

ההנחיות נכתבו בלשון זכר מטעמי נוחות בלבד, אך מיועדות לשני המינים כאחד.

1. תרגולים:
	1. המתרגל נדרש להעביר שיעורי תרגול או להיות נוכח בשעות מעבדה, בהתאם להיקף שהוגדר בתוכנית הלימודים ובמשרה בה הוא מועסק.
	2. המתרגל בקורס נדרש להכין / לשנות מערכי תרגולים קיימים בהתאם לסילבוס והנחיות המרצה.
	3. המתרגל יקבל מראש את אישורו של מרצה הקורס לתכנים אותם יעביר בשיעורים הפרונטליים או בניסויי המעבדה. האחריות העליונה לתכנים המועברים בקורס כולו, ובכלל זה בשיעורי התרגול, היא על המרצה.
2. תרגילי בית:
	1. המתרגל יכין שאלונים לתרגילי הבית, בהיקף ובתדירות שיקבעו על-ידי מרצה הקורס. השאלונים יקבלו את אישור המרצה לפני שיופצו לסטודנטים. האחריות העליונה לתכני השאלונים היא של המרצה.
	2. המתרגל יפתור את התרגילים בעצמם, ויכין גיליון פתרונות. הפתרונות יופצו לסטודנטים לפי שיקול דעתו של המרצה.
	3. המתרגל יבדוק את תרגילי הבית בהתאם לשיקול דעתו של המרצה כחלק מהמטלות הכלולות במינויו. משרתו היסודית של המתרגל בקורסים כוללת בדיקת תרגילים.
	4. המתרגל ינהל רישום של ציוני התלמידים בתרגילי הבית. יפרסם את הציונים, ויענה לשאלות התלמידים בנוגע לערעורים ושאלות שונות בבדיקה בהתאם להחלטת מרצה הקורס.

*על מנת למנוע עומס גבוה על המתרגלים, כמות הבדיקה תהיה תלויה בגודל הקורס, בכמות תרגילי הבית, ובמספר שעות התרגול של כל מתרגל. בקורסים עם עומס בדיקה גבוה, המרצה יפעל להעסקת בודק תרגילים או לשימוש במערכת בדיקה ממוחשבת.*

1. בחינות:
	1. המתרגל *ישתתף* בכתיבת הבחינות והבחנים בקורס, בפתרונם, בבדיקתם, בהכנת גיליון תשובות ובהגעה לבחינה לצורך מענה על שאלות הסטודנטים, לפי שיקול דעתו של המרצה.
	2. המרצה יפעיל שיקול דעת לצורך חלוקת העבודה בין המרצה למתרגלים בנוגע לבדיקת הבחינות, תוך התחשבות בהיקף עבודתו הכולל של המתרגל.
2. כללי:
	1. מרצה הקורס יקבע פגישות לכלל סגל הקורס בהם יקבעו נהלי הקורס, חלקות התפקידים והעומס בין המתרגלים, וכן ידונו תכני הקורס, ונושאים שוטפים לטיפול. תדירות הפגישות תקבע ע״י המרצה.
	2. על המתרגל לשמור על קשר רציף עם המרצה. המתרגל יעדכן את מרצה בקורס באופן שוטף על התקדמותו בחומר הלימוד, ועל מקרים חריגים בקורס וכל נושא הנדרש לטיפול המרצה.
	3. המתרגל יקיים שעת קבלה שבועית מוגדרת. פרטי שעת הקבלה (מיקום/זמן) יפורסמו באתר הקורס בתחילת השנה.
	4. המתרגל ישיב לפניות ולשאלות הסטודנטים בדואר אלקטרוני, בזמני תגובה סבירים, ובאופן מיוחד לקראת בחינות או בחנים בקורס.
	5. המתרגל יתייחס לסטודנטים בקורס באופן מכובד, מקצועי והולם את סמכותו האקדמית.
	6. מספר שעות התרגול השנתיות של מתרגל שהינו מילגאי יקבע בשיתופו של המנחה האקדמי בהתאם לנהלים.

מתרגל אשר חש כי אינו מסוגל למלא את המשימות ולשאת באחריות כמפורט מעלה, נדרש להודיע על כך למזכירות ולמרצה הקורס לפני תחילת שנת הלימודים.